title: https://zobdatolashaar.ir/%D8%B1%D9%82%DB%8C%D9%87-%D8%A7%DB%8C-%DA%AF%D9%84-%D9%86%D8%A7%D8%B2%DB%8C%D9%85-%D8%AD%D8%B6%D8%B1%D8%AA_%D8%B1%D9%82%DB%8C%D9%87-%D8%AD%D8%B3%D9%86%DB%8C_%D8%AA%D8%A8%D8%B1%DB%8C%D8%B2%DB%8C/
article: .
  رقیّم وای رقیّم وای …
  بالام لایلای گلوم لایلای …
  .
  رقیه ای گل نازیم
  منیم ای محرم رازیم
  رقیّم وای رقیّم وای
  بالام لایلای گلوم لایلای
  .
  .
  .
  منی گوزدن آتان لایلای
  قوری یرده یاتان لایلای
  توزا زلفی باتان لایلای
  بالام لایلای گلوم لایلای
  .
  .
  سالان ای عمّه سین درده
  ایاقه دور گلن بیرده
  یاز اکبر آدینی یرده
  بالام لایلای گلوم لایلای …
  .
  .
  .
  قالان چوللرده سرگردان
  قویان ای عمه سین حیران
  گیدن قارداشینه مهمان
  بالام لایلای گلوم لایلای …
  .
  .
  .
  واریمدی خجلتیم سندن
  گلیلی گیتدون عمّندن
  بابان چوخ ایستدون مندن
  بالام لایلای گلوم لایلای …
  .
  .
  .
  بهار ابری کیمی دولدون
  سارالدودن گلی کیمی سولدون
  یتیم اولدون اسیر اولدون
  بالام لایلای گلوم لایلای …
  .
  .
  .
  .
  یارالی بلبلوم لایلای
  سولان غنچه گلوم لایلای
  اولوب ورد دلیم لایلای
  بالام لایلای گلوم لایلای …
  .
  .
  .
  سن ئولدون فکریمی آزدیم
  گوزل قبرون اوزوم قازدیم
  بو قبره باش داشی یازدیم
  .
  .
  .
  او دریا صبریوه قربان
  آغ اوزده ابریوه قربان
  بو توزلی قبریوه قربان
  بالام لایلای گلوم لایلای …
  .
  .
  .
  .
  آناندان عطروى آلّام
  باشیما قاره وی سالّام
  قیزیم سنسیز ملرقاللام
  بالام لایلای گلوم لایلای …
  .
  .
  .
  .
  سنه گریاندى ائللرده
  قالان ای آدی دیللرده
  قالوب گوشوارون اللرده
  بالام لایلای گلوم لایلای …
  .
  .
  .
  دیدون هر سوز باشی ایوای
  گینه دور غملروندن سای
  دوروب دئ اصغره لایلای
  بالام لایلای گلوم لایلای …
  .
  .
  .
  آنان باشه قرا باغلار
  قویوبسان عمه وی آغلار
  چکوبسن سینمه داغلار
  بالام لایلای گلوم لایلای …
  .
  .
  .
  #حضرت_رقیه #حسنی_تبریزی
  #حضرت_رقیه_شهادت
  #رقیه_ای_گل_نازیم
  #ترکی
  .
  ✍️ #زبدةالاشعار ✍️
  .
  🆔: @nohe_torki
  .